open-index/open-wikipedia-markdown huggingface dataset:
Ribbon Around the Bomb

**Ribbon Around the Bomb** – ketvirtasis anglų grupės „Blossoms“ studijinis albumas, išleistas 2022 m. balandžio 29 d. Albumas susilaukė teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje, tapdamas trečiuoju grupės įrašu, pasiekusiu šią viršūnę.

## Dainų sąrašas

## Kūrybinė grupė
**Blossoms**
* Tom Ogden – vokalas, akustinė gitara (2–11); lūpinė armonikėlė (2), pianinas (3, 4, 9, 12), elektrinė gitara (5, 7, 9)
* Josh Dewhurst – akustinė gitara, elektrinė gitara (2–5, 7–11)
* Charlie Salt – bosinė gitara, pritariamasis vokalas (2–5, 7–11); klavinetas (8), akustinė gitara (3,4)
* Joe Donovan – būgnai (2–5, 7–11)
* Myles Kellock – klavišiniai (2–5, 7–11)

**Papildomi muzikantai**
* Rosie Danvers – orkestracija, violončelė (1–3, 8, 10, 11)
* Emma Owens – altas (1–3, 8, 10, 11)
* Meghan Cassidy – altas (1–3, 8, 10, 11)
* Ellie Stanford – smuikas (1–3, 8, 10, 11)
* Hayley Pomfrett – smuikas (1–3, 8, 10, 11)
* Jenny Sacha – smuikas (1–3, 8, 10, 11)
* Patrick Kiernan – smuikas (1–3, 8, 10, 11)
* Zara Benyounes – smuikas (1–3, 8, 10, 11)
* Fiona Skelly – pritariamasis vokalas (2–5, 7–11)
* Niamh Rowe – pritariamasis vokalas (2–5, 7–11)
* Ian Skelly – perkusija (2–5, 7–11)

**Techninis personalas**
* James Skelly – prodiusavimas
* Rich Turvey – prodiusavimas, garso inžinerija
* Greg Calbi – garso dizainas
* Craig Silvey – garsei suvedimas
* Nick Taylor – garso inžinerija (1–3, 8, 10, 11)
* TommyD – papildomas prodiusavimas (1–3, 8, 10, 11)
* Dani Bennett Spragg – papildomas garso suvedimas
* Chris Taylor – papildoma garso inžinerija
* Matthew Watson – papildoma garso inžinerija
* Nathan Conboy – papildoma garso inžinerija
* Toby Renwick – papildoma garso inžinerija
* Will Bennett – papildoma garso inžinerija

## Išnašos
Fontaines D.C.

**Fontaines D.C.** – airių post-punk grupė iš Dublino, susiformavusi 2014 m. Debiutinis grupės albumas „Dogrel“ išleistas 2019 m. balandį ir radijo stoties „BBC Radio 6 Music“ išrinktas metų albumu. Antrasis grupės albumas „A Hero's Death“ išleistas 2020 m. liepą ir buvo nominuotas „Grammy“ apdovanojimui už geriausią roko albumą. Trečiasis grupės darbas „Skinty Fia“ išleistas 2022 m. balandį ir buvo pirmasis, pasiekęs Airijos ir Jungtinės Karalystės reitingų viršūnes. 2024 m. duomenimis, grupė yra išleidusi keturis studijinius albumus, iš kurių naujausiasis, „Romance“, išleistas 2024 m. rugpjūtį.

## Grupės nariai
**Dabartiniai nariai**
* Grian Chatten – vokalas, tamburinas, akordeonas 
* Conor Curley – gitara, klavišiniai, pianinas, pritariamasis vokalas 
* Conor Deegan III – bosinė gitara, gitara, pritariamasis vokalas 
* Tom Coll – būgnai, perkusija, gitara 
* Carlos O'Connell – gitara, klavišiniai, pianinas, pritariamasis vokalas 

**Buvę nariai**
* Josh O'Connor – gitara 

## Diskografija
* *Dogrel* (2019)
* *A Hero's Death* (2020)
* *[[Skinty Fia]]* (2022)
* *Romance* (2024)

## Išnašos

## Nuorodos
* 
*
Great Things (2017 albumas)

**Superglue** – antrasis grupės Junior A albumas, išleistas 2017 m. rugpjūčio 27 d. CD ir EP formatu.

Albume įtrauktos ištraukos iš atlikėjo gyvenimo. Gyvenimo nuotrupos nuo paauglystės iki dabar.

## Dainos

## Albumo detalės
Muzika, žodžiai – Tautvydas Gaudėšius
Prodiusavimas, miksavimas – Jokūbas Tulaba

## Šaltiniai

## Nuorodos
* Albumas „Spotify“ platformoje
* Albumas „Yotube“ platformoje
* Albumas „Pakartot“ platformoje
* Albumas „Discogs“ platformoje
* Albumas „Bandcamp“ platformoje
Tulpės sanatorija

**Tulpės sanatorija** – sanatorija, esanti Birštono miesto centrinėje dalyje, dešiniajame Nemuno krante, Birutės g. 35. Specializuojasi sanatorinio gydymo, sveikatinimo, medicininės reabilitacijos srityje. Gydymui naudojami natūralūs gydomieji veiksniai – aukštos mineralizacijos mineralinis vanduo iš „Vaidilutės“ šaltinio, gydomasis purvas, gydymas elektra, klimatoterapija, šviesa, gydymas judesiu ir kt.

## Istorija

Pagrindinis gydyklos pastatas pastatytas 1927 m. Tai seniausia Birštono sanatorija, 1927 m. čia pastatytos purvo gydyklos, papuoštos Raudonojo Kryžiaus emblema.

Dabartinė sanatorija įkurta 1959 m., kai buvo sujungtos purvos gydyklos ir sanatorija Nr. 1. 2007 m. greta senųjų gydyklų pastatų atidarytas modernus vandens gydyklų kompleksas, siūlantis įvairias vandens procedūras.

## Šaltiniai
Bratkavičų valsčius

**Bratkavičų valsčius** (; iš pradžių ***Dubraukos valsčius***, ) – buvęs administracinis-teritorinis vienetas dabartinėje rytų Baltarusijos teritorijoje. Centras – Bratkavičai.

## Istorija

Valsčius įkurtas XIX a. Mogiliavo gubernijoje.

|-
| 1877 m. || || 3547 || 542 kiemai  || 15 seniūnijų || 21
|}

## Šaltiniai
Belicos valsčius (Čerykavas)

**Belicos valsčius** () – buvęs administracinis-teritorinis vienetas dabartinėje rytų Baltarusijos teritorijoje. Centras – Senoji Belica.

## Istorija

Valsčius įkurtas XIX a. Mogiliavo gubernijoje.

|-
| 1877 m. || || 4609 || 678 kiemai  || 26 seniūnijos || 30
|}

## Šaltiniai
Douhajės valsčius (Čerykavas)

**Douhajės valsčius** () – buvęs administracinis-teritorinis vienetas dabartinėje rytų Baltarusijos teritorijoje. Centras – Douhajė.

## Istorija

Valsčius įkurtas apie 1870 m. Mogiliavo gubernijoje. Jam priskirti buvę Jaziorų valsčius ir Liaciahų valsčius.

|-
| 1877 m. || || 6247 || 921 kiemas  || 20 seniūnijų || 21
|}

## Šaltiniai
Labanaukos valsčius

**Labanaukos valsčius** () – buvęs administracinis-teritorinis vienetas dabartinėje rytų Baltarusijos teritorijoje. Centras – Labanauka.

## Istorija

Valsčius įkurtas XIX a. Mogiliavo gubernijoje. Apie 1870 m. prijungtas Narkų valsčius.

|-
| 1877 m. || || 4651 || 708 kiemai  || 12 seniūnijų || 16
|}

## Šaltiniai
Maliacičų valsčius

**Maliacičų valsčius** () – buvęs administracinis-teritorinis vienetas dabartinėje rytų Baltarusijos teritorijoje. Centras – Maliacičai.

## Istorija

Valsčius įkurtas XIX a. Mogiliavo gubernijoje. Apie 1870 m. jis prijungtas prie Kašanų valsčiaus, bet iki XX a. pradžios atkurtas (tikriausiai Kašanų valsčiaus teritorijoje).

## Šaltiniai
Naujosios Jelnios valsčius

**Naujosios Jelnios valsčius** (, ) – buvęs administracinis-teritorinis vienetas dabartinėje rytų Baltarusijos teritorijoje. Centras – Naujoji Jelnia.

## Istorija

Valsčius įkurtas XIX a. Mogiliavo gubernijoje. Apie 1870 m. prijungtas Kliapino valsčius.

|-
| 1877 m. || || 4798 || 715 kiemų  || 12 seniūnijų || 19
|}

## Šaltiniai
Kašanų valsčius

**Kašanų valsčius** () – buvęs administracinis-teritorinis vienetas dabartinėje rytų Baltarusijos teritorijoje. Centras – Kašanai.

## Istorija

Valsčius įkurtas XIX a. Mogiliavo gubernijoje. Apie 1870 m. prijungti Maliacičų valsčius ir Palanicos valsčius, bet iki XX a. pradžios Kašanų valsčius panaikintas, jo teritorija tikriausiai perduota atkurtam Maliacičų valsčiui.

|-
| 1877 m. || || 5682 || 726 kiemai  || 21 seniūnija || 28
|}

## Šaltiniai
Daiva Rudokaitė

**Daiva Rudokaitė** (1969 m. balandžio 15 d. Panevėžyje – 2023 m. gegužės 22 d.) – Lietuvos aktorė, psichologė.

## Biografija
### Išsilavinimas
1976–1987 m. mokėsi Panevėžio 2-ojoje vidurinėje mokykloje, 1987–1991 m. LTSR valstybinėje konservatorijoje (kurso vadovai Dalia Tamulevičiūtė, Algirdas Latėnas, Remigijus Vilkaitis). 1990 m. stažavosi meno mokykloje „Juilliard“ (Niujorkas). 2006 m. baigė psichologijos studijas Vytauto Didžiojo universitete. 2005–2011 m. studijavo Europos psichodramos institute. 2018 m. Sveikatos psichologo magistrė (LSMU Medicinos akademija).

### Veikla
1991–1993 m. „Šiaurės Atėnų“ teatro steigėja, aktorė. 1994–2023 m. Kauno dramos teatro aktorė. 2016–2023 m. VDU ir LMTA lektorė.

Naudodama teatro ir psichodramos technikas vedė seminarus, mokymus, patyrimo grupes.

## Narystė
Nuo 2004 m. buvo Lietuvos psichodramos draugijos narė, 2009–2018 m. prezidentė, nuo 2018 m. Lietuvos psichodramos draugijos garbės narė.

## Šaltiniai

## Nuorodos
* IMDb profilis
Kwadwo Asamoah

* Kwadwo Asamoah (1988) – Ganos futbolininkas, gimęs 1988 m.;
* Kwadwo Asamoah (2002) – Ganos futbolininkas, gimęs 2002 m.;
Lichtenšteino futbolas 2022–2023 m.

**[[Lichtenšteinas|Lichtenšteino]] futbolo varžybos [[2022]]–[[2023]] m.**
*  nevyko;
* s turnyras prasidėjo 2022 m. rudenį

## Čempionatas

Lichtenšteino komandos žaidė Šveicarijos sistemoje.

## 2022–2023 m. [[Lichtenšteino futbolo taurė]]
* **[[Lichtenšteino futbolo sistema|Lichtenšteino futbolo]] taurė** – svarbiausias futbolo turnyras Lichtenšteine.
* Turnyras vyksta kasmet nuo 1945 metų.
* **Liechtensteiner Cup 2022/23** (oficialiai: **FL1 Aktiv-Cup**) buvo 78-asis Lichtenšteino futbolo taurės turnyras. 
*  įvyko finalo rungtynės. Jose FC Vaduz nugalėjo varžovus rezultatu 4:0 ir iškovojo taurę.

|colspan="3" style="background-color:#99CCCC"|**2022–2023 m. taurės turnyro finalas**

|}

## Išnašos

## Nuorodos
* Taurės turnyro rezultatai
Skinty Fia

**Skinty Fia** – trečiasis airių roko grupės „Fontaines D.C.“ studijinis albumas, išleistas 2022 m. balandžio 22 d. Tiek albumo pavadinimas, tiek viršelis simbolizuoja gigantiškąjį elnią, išnykusį gyvūną, gyvenusį dabartinės Airijos teritorijoje.

Albumas susilaukė didžiulio kritikų pripažinimo ir debiutavo pirmosiose Airijos ir Jungtinės Karalystės albumų reitingų vietose.

## Dainų sąrašas
Visos muzikos autoriai Grian Chatten, Tom Coll, Conor Curley, Conor Deegan III ir Carlos O'Connell. Visų žodžių autorius Grian Chatten, išskyrus „Big Shot“, kurią parašė Carlos O'Connell.

## Kūrybinė grupė
**Fontaines D.C.**
* Grian Chatten – vokalas, akordeonas, dvylikastygė akustinė gitara, tamburinas
* Carlos O'Connell – gitara, kūrybinė kryptis
* Conor Curley – gitara
* Tom Coll – būgnai, perkusija
* Conor Deegan III – bosinė gitara

**Techninis personalas**
* Dan Carey – prodiusavimas, garso suvedimas, garso efektai, sintezatorius
* Christian Wright – garso dizainas
* Alexis Smith – garso inžinerija
* Aidan Cochrane – kūrybinė kryptis, dizainas
* Rory Dewar – dizainas
* Ashley Willerton – dizainas

## Išnašos
Digga D

**Risas Andželo Emile Herbertas** (*Rhys Angelo Emile Herbert*, g. 2000 m. birželio 29 d.), geriau žinomas savo sceniniu slapyvardžiu ***Digga D*** – anglų reperis ir dainų autorius. Karjerą pradėjo ir išgarsėjo kaip grupės „CGM“ narys (anksčiau besivadinusios „1011“). Debiutinį dainų rinkinį („*mixtape*“) „Double Tap Diaries“ išleido 2019 m. gegužę. 2023 m. duomenimis, atlikėjas yra išleidęs tris dainų rinkinius, iš kurių naujausiasis, „Noughty by Nature“, išleistas 2022 m. balandį.

Laikomas vienu iš drill muzikos pradininkų Jungtinėje Karalystėje, taip pat yra įkūręs įrašų leidyklą „Black Money Records“.

## Diskografija
* *Double Tap Diaries* (2019)
* *Made in the Pyrex* (2021)
* *[[Noughty by Nature]]* (2022)

## Išnašos

## Nuorodos
* 
*
Noughty by Nature

**Noughty by Nature** – trečiasis anglų reperio Digga D dainų rinkinys (*mixtape*), išleistas 2022 m. balandžio 15 d. Albumas susilaukė teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje, tapdamas pirmuoju atlikėjo įrašu, pasiekusiu šią viršūnę.

## Dainų sąrašas

## Išnašos
Wet Leg

**Wet Leg** – anglų indie rock grupė iš Vaito salos, susiformavusi 2019 m. Debiutinis grupės albumas „Wet Leg“ išleistas 2022 m. balandį ir susilaukė didelio populiarumo visame pasaulyje bei pasiekė aukštas vietas įvairiuose albumų reitinguose, tarp jų – ir Jungtinės Karalystės, kuriame pasiekė pirmąją vietą. Albumas buvo nominuotas „Mercury Prize“ apdovanojimui, o 2023 m. vykusiuose „Grammy“ apdovanojimuose grupė laimėjo apdovanojimus geriausio alternatyviosios muzikos albumo ir geriausio alternatyviosios muzikos atlikimo kategorijose, taip pat buvo nominuota geriausio naujo atlikėjo nominacijoje.

## Grupės nariai
* Rhian Teasdale – vokalas, ritminė gitara 
* Hester Chambers – solinė gitara, pritariamasis vokalas 

**Koncertinė grupė**
* Henry Holmes – būgnai, perkusija 
* Ellis Durand – bosinė gitara, pritariamasis vokalas 
* Josh Mobaraki – gitara, sintezatorius, pritariamasis vokalas 

## Diskografija
* *[[Wet Leg (albumas)|Wet Leg]]* (2022)

## Išnašos

## Nuorodos
* 
*
Wet Leg (albumas)

**Wet Leg** – debiutinis to paties pavadinimo anglų roko grupės studijinis albumas, išleistas 2022 m. balandžio 8 d. Albumas susilaukė didžiulio kritikų pripažinimo ir buvo komerciškai sėkmingas visame pasaulyje. Jungtinės Karalystės albumų reitinge pasiekė pirmąją vietą, tapdamas pirmuoju grupės įrašu, pasiekusiu reitingo viršūnę. 2023 m. sausio mėnesio duomenimis, Jungtinėje Karalystėje parduota per 100 tūkstančių kopijų ir albumas tapęs auksiniu.

2023 m. vykusiuose „Grammy“ apdovanojimuose albumas laimėjo apdovanojimą už geriausią alternatyviosios muzikos albumą, o daina „Chaise Longue“ – už geriausią alternatyviosios muzikos atlikimą.

## Dainų sąrašas

## Kūrybinė grupė
**Wet leg**
* Rhian Teasdale – vokalas, gitara
* Hester Chambers – gitara, vokalas

**Kiti muzikantai**
* Michael Champion – bosinė gitara
* Henry Holmes – būgnai, pritariamasis vokalas
* Dan Carey – sintezatorius, elektronikos programavimas (visos dainos, išskyrus „Chaise Longue“)
* Jon McMullen – sintezatorius, elektronikos programavimas („Chaise Longue“)

**Techninis personalas**
* Alexis Smith – garso inžinerija (visos dainos, išskyrus „Angelica“ ir „Chaise Longue“)
* Joshua Mobaraki – prodiusavimas, garso inžinerija („Angelica“)
* Jon McMullen – garso inžinerija („Chaise Longue“)
* Alan Moulder – garso suvedimas
* Matt Colton – garso dizainas
* Julian Hanson – fotografijos
* Matthew Cooper – grafinis dizainas

## Išnašos
Radiologija

**Radiologija** – biologijos ir medicinos mokslų šaka, tirianti jonizuojančiosios spinduliuotės poveikį sveikatai, jos panaudojimą medicinoje, technikoje, agronomijoje, paleontologijoje, fizikoje, dailėtyroje, statybos pramonėje ir kitur.

Skirstoma į šias disciplinas:
* medicininę radiacinė fizika ir technika,
* rentgenologiją,
* radionuklidinė diagnostika,
* radiacinė higiena,
* radiobiologiją,
* spindulių terapiją.

Radiologijos pradininkais laikomi – Vilhelmas Rentgenas, 1895 m. atradęs rentgeno spindulius, ir Antuanas Henris Bekerelis, 1896 m. atradęs urano radioaktyvumą.

Medicininė radiologija prasidėjo nuo radiografijos, tačiau šiandien mokslas apima visus būdus, kuriais gaunamas vaizdas, tame tarpe ir nenaudojančius elektromagnetinės spinduliuotės (pvz., ultragarso ir magnetinio rezonanso tomografija), taip pat kompiuterinę tomografiją, fluoroskopiją ir branduolinę mediciną, įskaitant pozitronų emisijos tomografiją.

1896 m. Vilniaus medicinos draugijos posėdyje Sankt Peterburgo universiteto fizikos laboratorijos darbuotojas A. Geršunas perskaitė pranešimą apie rentgeno spindulius, pademonstruodamas, kaip atliekama plaštakos su įstrigusia adata rentgenograma. Pirmąjį rentgeno kabinetą Lietuvoje 1896 m. atidarė F. Dembovskis Vilniuje. P. Kalvaitytės duomenimis, 1922 m. Lietuvoje veikė 6 rentgeno aparatai.

## Garsūs Lietuvos radiologai
* Kazys Ambrozaitis,
* Algidas Basevičius,
* Jūratė Dementavičienė,
* Konstantinas Romualdas Dobrovolskis,
* Liubomiras Gradauskas,
* Petras Jašinskas,
* Eduardas Keleras,
* Vincas Lapinskas,
* Zigmundas Vytautas Satkevičius,
* Algirdas Edvardas Tamošiūnas,
* Nomeda Rima Valevičienė

## Galerija

Medical_X-Ray_imaging_TIN07_nevit.jpg|Plaučių rentgenograma
Radiologist_in_San_Diego_CA_2010.jpg|Radiologas žiūri rentgenogramų vaizdus


## Šaltiniai

## Taip pat skaitykite
*Elektrograma
*Radioekologija
Narkų valsčius

**Narkų valsčius** () – buvęs administracinis-teritorinis vienetas dabartinėje rytų Baltarusijos teritorijoje. Centras – Narkai.

## Istorija

Valsčius įkurtas XIX a. Mogiliavo gubernijoje. Apie 1870 m. prijungtas prie Labanaukos valsčiaus.

## Šaltiniai
Kubanka (upė)

**Kubanka** – upelis Lietuvoje, Šalčininkų rajone, Pabarės seniūnijoje; Maltupio kairysis intakas (Merkio baseinas). Prasideda laukuose prie Pulstakų. Aukštupyje teka į šiaurės vakarus, toliau – į šiaurės rytus. Įteka Maltupin 4,3 km nuo jo žiočių, 1 km į šiaurę nuo Pabarės, už Pabarės karjero.

Visa vaga, išskyrus patį žemupį, ištiesinta.

Šalia Kubankos įsikūrę kaimai: Pulstakai, Dvyniškės, Vaišėtai, Buivydai.

Vietovardis *Kubanka* su slaviška priesaga padarytas iš *[[Kubonys|Kubonių]]* kaimo vardo.

## Šaltiniai
Pabarės pilkapynas

**Pabarės pilkapynas** – senovės laidojimo vieta pietryčių Lietuvoje, Šalčininkų rajone, 1,5 km į rytus nuo Pabarės kaimo, Šalčios–Tetėnų miškuose, apie 100 m į pietus nuo kelio .

Išliko apie 50 pilkapių. Sampilai nuo 5–8 m iki 10–15 m skersmens ir nuo 0,3–0,6 m iki 1–2 m ir net 2,5 m aukščio, daugelis žemo suploto pusrutulio pavidalo, kai kurie paplokščiu viršumi; kai kurie mažesnieji pilkapiai kiek sulėkštėję, daugelyje iškastos senos duobės, pora sužalota sodinant mišką, dalis pilkapių seniau sunaikinta, juos juosia akmenų vainikai, grioviai. Mirusieji laidoti sudeginti. Rasta 3 žmonių ir 7 žirgų palaikų. Radiniai: darbo įrankiai (verpstukai), papuošalai (karoliai, skardelės, įvijos), žirgo apranga (balnakilpės, žąslai, skambaliukai, sagtys, kamanų ir balnų apkalai, pjautuvai). Pabarės pilkapynas datuojamas VII–XII amžiumi.

1892 m. pilkapyną tyrinėjo Vandalinas Šukevičius (rado 4 pilkapius), 1955 m. – Lietuvos istorijos instituto ekspedicija (vadovė Ona Kuncienė, rado 15 pilkapių). Radiniai saugomi Lietuvos nacionaliniame muziejuje.


Pabarės pilkapiai, 2.JPG
Pabarės pilkapiai, 3.JPG
Pabarės pilkapynas, 4.JPG


## Šaltiniai
Kwadwo Asamoah (2002)

**Kvadvo Asamoa** (*Kwadwo Asamoah*; g. 2002 m. liepos 15 d.) – Ganos futbolininkas, saugas.

## Karjera
Karjerą pradėjo gimtinėje, Bechem United klube. 2020 m. persikėlė į Europą. Atstovavo Jūrmalos „Spartaks“. Aukščiausioje Latvijos lugoje sužaidė 70 rungtynių ir pelnė vienuolika įvarčių.

### FK Panevėžys
2023 m. gegužę pasirašė sutartį su „Panevėžio“ klubu, galiosiančią iki 2025 m. pabaigos. 

2023 m. gegužės 21 d. debiutavo A lygos rungtynėse prieš FA Šiauliai. Pasirodė po keitimo, o pačioje rungtynių pabaigoje pats buvo pakeistas. Rungtynės baigėsi esant lygiam rezultatui 0:0.

2023 m. lapkričio 5 d. pasižymėjo įvarčiu A lygos rungtynėse prieš DFK Dainava. Rezultatas buvo lygus (1-1), o po tikslaus K. Asamoah smūgio pergalę iškovojo (2-1) panevėžiečiai. 

2024 m. gegužės 2 d. pasižymėjo pelnydamas įvartį A lygos rungtynėse prieš FK Sūduva, o panevėžiečiai minimalia persvara 1-0 nugalėjo varžovus.

2025 m. rugsėjo 16 d. pelnė įvartį LFF turės pusfinalio rungtynėse prieš Marijampolės „Sūduvą“. Po tikslaus Argiagnerio Smito smūgio „Panevėžys“ pirmavo rezultatu 1-0, o 80 minutę pasižymėjo Kwadwo Asamoah. „Panevėžys“ nugalėjo rezultatu 2-0 ir pateko į finalo rungtynes.

2025 m. lapkričio 19 d. oficialiai pranešta, kad sutartis pratęsta dar dviems sezonams.

## Statistika
; A lygos statistika

Spalvų reikšmės:
:  rungtynės A lygoje;

## Laimėjimai
;  su Panevėžys
* **[[A lyga|A lygos]] čempionas:** 2023 m.
* **[[LFF taurė]]s laimėtojas:** 2025 m.
*  **Supertaurės laimėtojas**: 2024 m.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
My Aim Is True

**My Aim Is True** – debiutinis britų atlikėjo Elvis Costello studijinis albumas, išleistas 1977 m. liepos 22 d. Jungtinėje Karalystėje, platinamas „Stiff Records“. Albumo įrašymai vyko metų bėgyje, per daugiau kaip šešias, po keturias valandas trunkančias, sesijas Londone.

Sesijų metu grojo pritariantysis, Kalifornijoje (JAV) susikūręs, kantri roko muzikos kolektyvas „Clover“, kuris dėl bendradarbiavimo kontrakte numatytų apribojimų, nebuvo paminėtas. Dėl kylančios pankroko bangos, atlikėjui tuo metu naudojamą Declan MacManus vardą, prodiuserių buvo pasiūlyta pasikeisti į Elvis (pagal Elvis Presley).

Albumas pasižymi gausia žanrų ir muzikinių stilių įvairove, nuo pankroko iki šeštojo dešimtmečio rokenrolo ir R&B. Costello savo kūriniuose įamžino mintis apie kerštą, kaltę, problemas santykiuose ir politiką. Prieš albumą buvo išleisti keli singlai, tačiau nei vienas iš jų nepateko į pardavimų top'us. Siekdamas ir toliau išlaikyti susikurtą sceninį įvaizdį, savo iniciatyva įkūrė pritariančiąją grupę „The Attractions“, vėliau padėjusią groti gyvuose pasirodymuose. Albumas Jungtinėje Karalystėje debiutavo 14-toje vietoje pagal pardavimų statistikos duomenis. Nuo pat jo pasirodymo buvo giriami Costello muzikiniai sugebėjimai ir šiomis dienomis yra laikomas vienas geriausių jo darbų, kaip ir vienas geriausių debiutinių albumų apskritai.

## Dainų sąrašas
Visas dainas parašė Elvis Costello.

#### Pirmoji pusė

**Antroji pusė**

## Šaltiniai
Kamičių pilkapynas

**Kamičių pilkapynas** – senovės laidojimo vieta pietryčių Lietuvoje, Šalčininkų rajone, 3 km į pietvakarius nuo Pabarės, 2 km į rytus nuo Šalčininkų. Yra Kamičių miške, tarp Kamičių ir Pulstakų kaimų, 50 m nuo kelio .

Rasta 15 sampilų – 5–9 m skersmens, 0,3–1,2 m aukščio. Sampiluose pastebimi vainikų akmenys; akmenys užslinkę, apsamanoję.

Apie pilkapius pranešė Onutė Grigaitė. 2020 m. pilkapyną žvalgė archeologai Vykintas Vaitkevičius ir Arūnas Strazdas. 2022 m. įregistruotas į kultūros vertybių registrą.

## Šaltiniai
Pinewood Studios

**Pinewood Studios** – kino ir televizijos kompanija, įsikūrusi Iver Hyto kaime, maždaug už 29 km nuo Londono centro, Anglijoje. Drauge su „Shepperton Studios“, tai įžymiausia Jungtinės Karalystės kino ir televizijos kompanija. 2001 m. šiedvi kompanijos susijungė į „Pinewood Shepperton plc“ („Pinewood Group“), kuri įregistruota Londono vertybinių popierių biržoje.

„Pinewood Studios“ kompanija buvo įkurta 1936 m. Šiuo metu komplekso branduolį sudaro 18 scenų, dvi skaitmeninės televizijos studijos ir penki padaliniai, aprūpinti postprodukcijos įranga. Kompanijos pastatų komplekse taip pat yra specialus pastatas povandeniniam filmavimui. Kino kūrėjų poreikiams pritaikytas ir šioje vietoje iki komplekso pastatymo stovėjęs Viktorijos laikų dvaras Hyterden Holas (*Heatherden Hall*) su parku, ežeru ir šalia esančiu mišku. Kompleksą papildo scenografijos dirbtuvės, biuro, sandėliavimo patalpos ir technininiai bei socialiniai objektai, įskaitant įvairias drabužines, kuklius kambarius ir prabangius apartamentus žvaigždėms. Su „Pinewood Studios“ dirba apie 300 įmonių, teikiančių specializuotas paslaugas įvairiose su kinu ir televizija susijusiose srityse.

Didžiausia filmavimo salė, kurios plotas 5500 m², slaptojo agento Džeimso Bondo garbei vadinama „007 scena“ („007 stage“), nes pradžioje, 1977 m., ji buvo įrengta filmui apie jį statyti. Kompanijai „Pinewood Studios“ priklausė filmų apie Džeimsą Bondą, „Žvaigždžių karų“ ir britų komedijos „Carry On“ franšizės.

## Išnašos
Valstybės dokumentų technologinės apsaugos tarnyba

**Valstybės dokumentų technologinės apsaugos tarnyba** – Lietuvos įstaiga, maketuojanti valstybinius saugiuosius dokumentus ir užtikrinanti jų technologinę apsaugą.

1991 m. įkurta kaip AT-AS apsaugos skyriaus V būrys.

Užsiima įvairių atestatų, blankų, diplomų, lapų, leidimų, licencijų, liudijimų, pažymėjimų, sertifikatų ir kitų griežtos apskaitos dokumentų grafiniu dizainu.

## Šaltiniai
Valstybinė duomenų apsaugos inspekcija

**Valstybinė duomenų apsaugos inspekcija** – Lietuvos įstaiga, sauganti žmonių privatumą ir ginanti asmens duomenis nuo neteisėto rinkimo, panaudojimo ir pan.

## Šaltiniai
Margevičius

* Albinas Margevičius – lietuvių saleziečių misionierius Japonijoje, dar žinomas Rubino vardu;
* Deividas Margevičius – Lietuvos plaukikas;
* Vincė Vaidevutė Margevičienė – Lietuvos biologė, politinė kalinė, politikė, buvusi Seimo narė.

Pavardė (labiausiai paplitusi Kėdainių, Raseinių, Varnių, Varėnos, Lazdijų, Kauno apylinkėse) kildinama iš  „kas margas“.

## Šaltiniai
Juozapas Rugys

**Juozapas Rugys** (taip pat *Rūgys, Rūgis*; 1858 m. gegužės 23 d. Rūgiuose, Sintautų vlsč. – 1919 m. rugsėjo 16 d. Švėkšnoje, Švėkšnos vlsč.) – lietuvių visuomenės veikėjas, knygnešys, gydytojas.

## Biografija

Marijampolėje baigė gimnaziją. 1880–1985 m. studijavo Maskvos universiteto Medicinos fakultete. Nuo 1886 m. Švėkšnoje vertėsi privačia gydytojo praktika.

Studijų laikais buvo slaptos lietuvių studentų draugijos narys, bendradarbiavo „Aušros“ mėnraštyje, leistame Mažojoje Lietuvoje. Atvykęs į Švėkšną, palaikė ryšius su vietos knygnešiais, organizavo ir pats gabeno draudžiamą lietuvių spaudą iš Mažosios Lietuvos. Savo namuose ir pas patikimus ūkininkus buvo įsirengęs knygų slėptuves. Nors buvo sekamas ir tardomas, bet tremties išvengė. 

Bendradarbiavo su J. Šliūpu, M. Jankumi, V. Kudirka ir kitais visuomenės veikėjais. Finansais rėmė „Varpo“ žurnalą. 1894 m. dalyvavo varpininkų suvažiavime Jelgavoje. Buvo aktyvus „Varpo“, „Ūkininko“, vėliau – „Lietuvių laikraščio“, „Vilniaus žinių“ bendradarbis. 

1904 m. panaikinus lietuvių spaudos draudimą, įsitraukė į visuomeninę veiklą, užsiėmė švietėjiška ir pažangia ūkine veikla. Per I pasaulinį karą pašauktas į kariuomenę gydytoju. Dirbo karo ligoninėje Mogiliave (dab. Baltarusija), buvo įsteigęs ambulatoriją lietuvių karo pabėgėliams. 1918 m. po Lietuvos nepriklausomybės atkūrimo grįžo į Švėkšną.

Palaidotas Švėkšnos kapinėse, Šilutės raj.

Rūgių kaime, pamiškėje prie Novos upės, pastatytas medinis paminklas – stilizuotas koplytstulpis J. Rūgiui atminti. Drožinėto stulpo vidurinėje dalyje įdėta išskaptuota atversta knyga su įrašu: *VARPININKUI AUŠRININKUI KNYGNEŠIUI DAKTARUI J. RŪGIUI*. Viršutinėje koplytstulpio dalyje įkomponuotas drožinėtas varpas ir kryžių imituojantis metalo strypas su lapais.

## Literatūra

* Petras Čeliauskas. *Švėkšnos daktaras Juozapas Rugys*. Kaunas: Naujasis lankas, 2019

## Šaltiniai
Lietuvos ir Saliamono Salų santykiai

**Lietuvos ir Saliamono Salų santykiai** — dvišaliai tarptautiniai santykiai tarp Lietuvos ir Saliamono Salų.

Diplomatiniai santykiai užmegzti 2012 m. rugsėjo 20 d. Saliamono Salos tapo penkta Ramiojo vandenyno regiono valstybe po Australijos, Naujosios Zelandijos, Samoa ir Nauru, su kuria Lietuva užmezgė diplomatinius santykius.

Abi šalys yra Jungtinių Tautų narės.

2022 m. duomenimis, Saliamono Salų Respublikos piliečių negyveno.

## Santykių istorija
Santykiai užmegzti 2012 m. rugsėjo 20 d., Lietuvos nuolatiniam atstovui Jungtinėse Tautose ambasadoriui Daliui Čekuoliui ir Saliamono Salų nuolatiniam atstovui JT ambasadoriui Kolinui Bekui savo vyriausybių vardu Niujorke (JAV) pasirašius bendrą komunikatą, kuriuo užmezgami Lietuvos ir Saliamono Salų diplomatiniai santykiai.

2021 m. Lietuvoje vyko 2021 m. FIFA salės futbolo pasaulio taurė, kurioje dalyvavo ir Saliamono Salų vyrų salės futbolo rinktinė, tačiau prieš Lietuvos rinktinę nežaidė. Tiek Lietuvos, tiek Saliamono Salų rinktinės buvo eliminuotos grupiniame etape ir užėmė panašias vietas turnyre - atitinkamai 20 ir 23.

## Ekonominiai santykiai
2018 m. duomenimis, prekybos santykių tarp Lietuvos ir Saliamono Salų nebuvo.

## Pasiuntinių ir ambasadorių sąrašas
2023 m. duomenimis, nei Lietuva, nei Saliamono Salos nėra vienas kitam akreditavę savo ambasadorių.

## Šaltiniai

## Nuorodos
*Saliamono Salos | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)
Lietuvos ir Pietų Sudano santykiai

**Lietuvos ir Pietų Sudano santykiai** — dvišaliai tarptautiniai santykiai tarp Lietuvos ir Pietų Sudano.

Nors formalūs dvišaliai santykiai su Pietų Sudanu neužmegzti, Seime veikia Tarpparlamentinių ryšių su Rytų Afrikos valstybėmis (Kenija, Ruanda, Tanzanija, Uganda, Burundžiu ir Pietų Sudanu) grupė (dabartinis pirmininkas – Gintautas Paluckas (LSDP).

Pietų Sudanas nepriklausomybę paskelbė 2011 m. liepos 9 d. Šalies nepriklausomybę tų pačių metų rugsėjo 14 d. pripažino Lietuva, tapdama 113-a tai padariusia valstybe.

Lietuvoje 2023 m. pradžioje gyveno 7 Pietų Sudano piliečiai.

Abi šalys yra Jungtinių Tautų narės.

## Santykių istorija
2013 m. sausio mėn., praėjus mažiau nei pusmečiui po Pietų Sudano nepriklausomybės paskelbimo, Lietuvos vyriausybė pritarė sprendimui užmegzti santykius su su Pietų Sudanu. Nepaisant to 2023 m. gegužės duomenimis, Lietuva ir Pietų Sudanas išlieka neužmezgę dvišalių santykių.

Pietų Sudane dirbo tarptautinės misijos „Gydytojai be sienų“ dalyvis logistas Andrius Slavuckis.

2022 m. sausio 28-31 d. JT Žmogaus teisių visuotinės periodinės peržiūros darbo grupės 40-oje sesijoje Ženevoje (Šveicarijoje) Lietuva pateikė rekomendacijas Pietų Sudanui žmogaus teisių srityje. Lietuvos rekomendacijos: įgyvendinti Taikos atkūrimo sutarties nuostatas užtikrinant, kad būtų savalaikiai išnagrinėti visi įtarimai dėl šiukščių žmogaus teisių ir tarptautinės humanitarinės teisės pažeidimų, nustatyti mirties bausmės vykdymo moratoriumą, siekiant mirties bausmės panaikinimo, plėtoti ir įgyvendinti tikslines programas ir iniciatyvas, užkirsiančias kelią žmogaus teisių gynėjų, žurnalistų ir žiniasklaidos darbuotojų savavališkiems sulaikymams, priekabiavimui, priverstiniams dingimams ir žudymams.

## Ekonominiai santykiai
2018 m. duomenimis, prekybos apyvarta tarp Lietuvos ir Pietų Sudano siekė 24 tūkst. eurų, o importuojamų produktų iš Pietų Sudano nebuvo. 

## Pilietiniai mainai

## Šaltiniai

## Nuorodos
Rūgių koplyčia

**Rūgių kapinių koplyčia** – buvusi medinė koplyčia, stovinti Šakių rajone, Sintautų seniūnijoje, Rūgių kaime, už 3,3 km į pietvakarius nuo Veršių. Pasiekiama iš kelio , ties tiltu per Novą dešiniuoju, mišku apaugusiu krantu pavažiavus į vakarus (žemupio link) apie o,5 km. Netoli tilto pravažiuojamas iškilus koplytstulpis Juozapui Rugiui (1858-1919). Išlikę koplyčios griuvėsiai senosiose kapinaitėse, kurias tarp medžių apriboja buvusios tvoros betoniniai stulpeliai. Rūgiai priklauso Sintautų Švč. M. Marijos Ėmimo į dangų parapijai.

## Istorija

Teigiama, kad 1824 m. šv. Jurgio koplyčią pastatė aplinkinių kaimų parapijiečiai, o pirmosios žinios apie ją rastos 1832 m. dokumente (tuo metu ji buvo geros būklės ir tvarkinga). 1837 m. minima, kad medinė koplyčia buvo deramai įrengta. Prieš Antrąjį pasaulinį karą joje vykdavo garsūs Žolinės atlaidai. Po 1944 m., apgriovus Sintautų bažnyčią, Rūgių koplyčioje kurį laiką vyko pamaldos. Apie 1964 m. koplyčia uždaryta, jos altorius perkeltas į Sintautų bažnyčią.

Pastaraisiais metais koplyčia apleista, be stogo, svyrančiomis sienomis. Koplyčia stovi atokiau nuo kaimo, mišku apaugusioje palaukėje, senosiose kapinėse. Jų pakraščiuose yra palaidojimų, stovi medinis drožinėtas kryžius su įrašu *Rūgių kaimo gyvųjų ir mirusiųjų atminimui*. Anksčiau kapinės buvo aptvertos medine statinių tvora.

## Architektūra

Koplyčia liaudiškos architektūros, buvo žymi savo monumentaliu tūriu ir originaliais apskritais apsidės langeliais.  Koplyčia pagrindiniu fasadu atgręžta į buvusius vartus ir į keliuką (pietų kryptimi), kurio pietinėje pusėje teka Nova. Pastatas sudėtinio tūrio, su nedideliu žemu zakristijos priestatu prie dešiniojo šoninio fasado, dengtas dvišlaičiu malksnų stogu. Išlikusioje XX a. vidurio istorinėje nuotraukoje matyti, kad virš kraigo vidurinėje stogo dalyje kilo bokštelis, dengtas piramidiniu stogeliu su kryžiumi. Dabar koplyčios planą sudaro stačiakampė nava, užbaigta trisiene apside. Išlikusios tik sienos, kurios suręstos iš tašytų sienojų, sujungtų į sąsparas. Pagrindinio fasado vidurinėje dalyje – plati stačiakampė anga (buvo įėjimo durys)). Kairėje angos pusėje prie sienos pritvirtinta koplytėlė, dengta dvišlaičiu stogeliu. Šoninėse koplyčios sienose yra po vieną stačiakampį langą, apjuostą lentų apvadais. Apsidės vidurinė siena aklina, o šoninėse įstrižose sienose yra po mažą apskritą langelį, įkomponuotą į rombo formos nišeles. Koplyčios vidus be grindų, apaugęs žolėmis. 

## Galerija


Rūgių koplyčia, iš šono.JPG|Koplyčia iš šono
Rūgių koplyčia, vidus.JPG|Vidinė erdvė
Rūgiai, koplyčios langas.JPG|Lango anga su metaliniu kryželiu
Rūgių koplyčia, kryželis.JPG|Kryželis su įrašais, kabantis viduje


## Šaltiniai
Teisėtumo judėjimas

**Teisėtumo judėjimas** () – 1941 m. įkurta albanų rojalistų ir promonarchistinė organizacija. Jai vadovavo Abaz Kupi.

## Ideologija
Jie siekė susigrąžinti karalių Zogą I, kuris Italijos invazijos išvakarėse pabėgo iš šalies, į sostą. Organizaciją sudarė šalininkai, daugiausia iš šiaurinių kalnų genčių, ypač Mačio apygardos. Turėjo antikomunistines pažiūras. Nepaisant nacionalistinių pažiūrų, *Legaliteti* buvo nusiteikę prieš ''Balli Kombëtar'', nes *Balli Kombëtar* buvo respublikonai, o *Legaliteti* buvo lojalistai ir rojalistai. Jie taip pat kaltino *Balli Kombëtar*, kad jie rėmė vokiečių okupaciją. Tačiau *Balli Kombëtar* gretose buvo ir promonarchistinių šalininkų.

## Istorija
Neigiami Albanijos komunistų veiksmai Kosovo klausimu atstūmė nemažai jų šalininkų iš šio pasienio regiono. Po 1943 m. lapkričio mėn. Abaz Kupi, kuris iki Mukjė susitarimo buvo Nacionalinio išsivadavimo judėjimo Centrinės tarybos narys, kartu su kitais pasitraukė į Teisėtumo judėjimo grupuotę. A. Kupi buvo gerbiamas karininkas, vadovavęs karaliaus Zogo kariuomenei Duresyje, kai italai įsiveržė į Albaniją. XX a. ketvirtojo dešimtmečio pradžioje, pralaimėjus italams, Albanijoje iškilo trys naujos politinės grupuotės: Albanijos komunistai, *Balli Kombëtar* (Nacionalinis frontas) ir *Legaliteti* (Teisėtumo judėjimas). Iš pradžių Sąjungininkai palaikė teisėtumo judėjimą, tačiau, kadangi tai buvo mažiausia grupuotė, neturėjusi reikšmingos įtakos Albanijoje, Sąjungininkai nutraukė pagalbą ir padėjo Jugoslavijos partizanams, kurie savo ruožtu palaikė Albanijos komunistus. 1945 m., pasibaigus Antrajam pasauliniam karui, Albaniją ėmė valdyti komunistai. Dauguma Teisėtumo judėjimo narių buvo sušaudyti arba pabėgo į Vakarus.

## Paveldas
Monarchistinė Teisėtumo judėjimo partija savo pavadinimą kildina iš šios grupės pavadinimo.

## Išnašos

## Papildomam skaitymui

* Histoire de l'Albanie et de sa maison royale (5 volumes); Patrice Najbor -  JePublie - Paris - 2008 
* La dynastie des Zogu, Patrice Najbor -  Textes&Pretextes - Paris - 2002
Terence Rattigan

Seras **Terensas Mervinas Ratiganas** (, 1911 m. birželio 10 d. Pietų Kensingtonas, Londonas, Jungtinė Karalystė – 1977 m. lapkričio 30 d. Hamiltonas, Bermuda, Britų užjūrio teritorijos) – anglų dramaturgas ir scenaristas, vienas populiariausių XX a. vidurio autorių, vadinamosios „gerai padarytos pjesės“ meistras. Lorenso Olivjė premijos už geriausią atnaujintą spektaklį („Po šokių“) laureatas. Jo pjesės buvo skirtos seksualinių sutrikimų, nepasisekusių santykių, spaudimo ir apribojimų problemoms.

## Biografija
Terensas Mervinas (antrąjį vardą pasirinko pats, suaugęs) Ratiganas gimė 1911 m. birželio 10 d. (kitais duomenimis – birželio 9 d.) Londono rajone Pietų Kensingtone, airių protestantų šeimoje. Jis turėjo vyresnįjį brolį Brajaną, jų senelis buvo seras Viljamas Henris Ratiganas, garsus Indijoje gyvenęs teisininkas, vėliau Šiaurės Rytų Lanarkšyro liberalų unionistų narys parlamente. T. Ratigano tėvas, diplomatas Frenkas Ratiganas, buvo užmezgęs romaną su Rumunijos princese Elžbieta (būsimąja Graikijos karaliaus Jurgio II žmona), tad princesė turėjo pasidaryti abortą. Rumunijos karališkieji rūmai T. Ratiganą įkvėpė pjesei „Miegantysis princas“. Pats T. Ratiganas buvo homoseksualus.

T. Ratiganas mokėsi Harou mokykloje ir Oksfordo universitete, kur įsitraukė į universiteto teatro gyvenimą. Jo drauge su F. Heimanu sukurta pjesė „Pirmasis epizodas“ („First Episode“) 1933 m. buvo pastatyta profesionaliame teatre, bet kritikų liko beveik nepastebėta.

Pirmoji sėkmė aplankė 1936 m., kai buvo pasatyta farso komedija „Prancūzų kalba be ašarų“ („French Without Tears“), buvo suvaidinta daugiau kaip 1000 spektaklių. Po šios komedijos sekė „Liepsnos kelias“ („Flare Path“, 1942), „Kol šviečia saulė“ („While the Sun Shines“, 1943), „Meilė tinginiaujant“ („Love in Idleness“, 1944; JAV buvo rodoma pavadinimu „O, mano žmonele“ – „O Mistress Mine“). JAV T. Ratigano pjesės ilgą laiką buvo rodomos ištisai. „Sūnus Vinslou“ („The Winslow Boy“, 1946), jaudinanti drama apie bandantį sūnui sugrąžinti gerą vardą tėvą, 1947 m. gavo Niujorko teatrų kritikų premiją.

Be kitų, T. Ratigano pjesėse vaidino Dž. Gilgudas („Variacijos tema“, 1958, teatras „Globe“), P. Skofildas (Aleksandras Makedonietis – „Nuotykinė istorija“), P. Eškroft ir K. Moras („Gili mėlyna jūra“), A. Ginesas (pulkininkas Lorensas – „Rosas“).

Sulaukęs 66-erių, 1977 m. T. Ratiganas nuo kaulų vėžio mirė Hamiltone, Bermudoje. Jo palaikai buvo kremuoti ir yra saugomi šeimos kriptoje Kensal Gryno kapinėse Londone.

## Nuorodos
* T. Ratiganas internetinėje Brodvėjaus duomenų bazėje
* T. Ratigano nominacijos ir apdovanojimai 

## Išnašos
Higher

**Higher** – vienuoliktasis kanadiečių atlikėjo Michael Bublé studijinis albumas, išleistas 2022 m. kovo 25 d. Albumas susilaukė teigiamų kritikų įvertinimų ir buvo komerciškai sėkmingas visame pasaulyje, pasiekdamas aukštas vietas įvairių šalių reitinguose. Tarp jų – ir pirmąją vietą Jungtinėje Karalystėje, tapdamas penktuoju atlikėjo įrašu, pasiekusiu šią viršūnę.

2023 m. vykusiuose „Grammy“ apdovanojimuose albumas laimėjo geriausio tradicinio pop albumo kategorijoje.

## Dainų sąrašas

## Išnašos
Marijampolės didžioji sinagoga

**Marijampolės didžioji sinagoga** – buvusi sinagoga Marijampolės miesto centre, Kauno g. 4. Pastatas klasicistinis.

## Istorija

Pirmoji medinė sinagoga pradėta statyti 1780–1820 m., jos iniciatorius – rabinas Chaimas Perelmuteris. 1825 m. sinagoga jau veikė, tais metais joje buvo sakoma eulogija mirusio Rusijos caro Aleksandro I garbei. 1857 m. buvo parengti naujos – mūrinės sinagogos planai, bet nauji žydų maldos namai ir šalia esantis beit midrašas pastatyti tik apie 1889 m. pagal Valerijaus Rybarskio projektą. Statybos baigtos 1897 m. liepos 6 d.

1927 m. sinagogoje lankėsi Lietuvos prezidentas Antanas Smetona. II pasaulinio karo metu sinagogos pastatai nenukentėjo, bet Holokausto metu nužudžius miesto žydus – liko be šeimininkų, sinagoga ir beit midrašas buvo paversti belaisvių stovykla. Po karo sinagogos kompleksas pritaikytas pramoninei veiklai. Po 1957 m. gaisro buvo nuspręsta pastatus rekonstruoti, o 1959 m. iškilo pramoninis pastatas, ilgus metus čia veikė „Šešupės“ fabrikas, vėliau – UAB „Baltijos tekstilė“.

Iki šių dienų išliko tik kelios unikalios žydų religinio centro architektūrinės detalės – aukštas pusapvalis langas (vakarinėje dalyje), apsidė, kampiniai piliastrai, karnizai (rytinėje dalyje) ir didžiosios sinagogos rūsiai.

## Šaltiniai
Vulfo kiminas

**Vulfo kiminas** (*Sphagnum wulfianum*) – kimininių (*Sphagnaceae*) šeimos samanų rūšis.

Auga Šiaurės pusrutulio miškų zonoje: Šiaurės Amerikoje, Rusijoje (išskyrus arktinę dalį ir stepes), Šiaurės Europoje, Baltijos šalyse, šiaurės Kinijoje.

Vulfo kiminas – gana stambi samana. Stiebai rudi arba rudai juodi, trapūs, penkiabriauniai. Šakutės tvirtos, tiesios, ant stiebo išsidėsčiusios puokštėmis po 7–13. Šakučių galai dažnai rausvi. Stiebo lapai maži, trikampiškai liežuviški. Dauginasi sporomis, sporogonai susidaro retai.

Auga pelkėtuose spygliuočių ir mišriuose miškuose, paprastai mezotrofiniuose kimininiuose eglynuose (tarp eglių, pušų, juodalksnių). Pasitaiko pereinamoje juostoje tarp viksvinių juodalksnynų ir sausumoje augančių eglynų. Susitelkę į tvirtas aukštas vejas – pavėsyje jos ryškiai žalios, o kiek apšviestoje vietoje – rusvos. Mėgsta ūksmę, sengires, auga nedideliais lopinėliais tarp kitų samanų.

Lietuvoje Vulfo kiminas retas, įrašytas į Raudonąją knygą. Auga daugiausia didesniuose girių masyvuose, pelkynuose. Svarbesnes augavietės yra Karšuvos girioje, Dzūkijoje, Žemaitijoje. Grėsmę kelia pelkinių miškų kirtimas ir sausinimas, nes pakinta hidrologinis režimas, nelieka pavėsio.

## Šaltiniai
Augustas Dubickas

**Augustas Dubickas** (g. 2001 m. kovo 17 d.) – futbolininkas, „Sūduvos“ klubo gynėjas. Atstovavo įvairaus amžiaus Lietuvos jaunimo rinktinėms.

## Karjera
Nuo 2014 m. atstovavo Marijampolės futbolo centro ekipoms. Nuo 2017 m. rungtyniavo Sūduva B ekipoje, kuri dalyvavo Antros lygos pirmenybėse. 2017 m. birželio 7 d. pelnė įvartį Antros lygos rungtynėse prieš FK Šilas. Marijampoliečiai sutriuškino varžovus rezultatu 5:0.

2019–2020 m. priklausė US Lecce (Italija), tačiau pagrindinėje ekipoje nežaidė.

### FK Sūduva
Nuo 2021 m. buvo registruojamas ir A lygos rungtynėms, tačiau nesužaidė nė minutės. Atstovavo „Sūduvos“ klubui rungtyniaudamas Sūduva B ekipoje, kuri dalyvavo Pirmos lygos pirmenybėse. 2021 m. birželio 13 d. pasižymėjo įvarčiu Pirmos lygos rungtynėse prieš Kauno Žalgiris B. Marijampoliečiai išvykoje rezultatu 3:0 sutriuškino varžovus.

2023 m. „Sūduvos“ klubą paliko didžioji dalis legionierių ir Dubickas tapo vienu iš pagrindinių pagrindinės komandos žaidėjų.

2023 m. balandžio 1 d., debiutavo A lygos rungtynėse prieš FK Žalgiris. Pasirodė startinėje sudėtyje, o 39 minutę užsidirbo raudoną kortelę ir buvo pašalintas iš aikštės.

2023 m. gruodžio 6 d. tapo žinoma, kad futbolininkas ir toliau atstovaus klubui.

2024 m. gegužės 18 d. pelnė savo pirmąjį įvartį A lygoje. Pasižymėjo rungtynėse prieš Alytaus „Dainavą“. 58-ąją rungtynių minutę Ernestas Burdzilauskas galva pasiuntė kamuolį link Augusto Dubicko, o šis tiksliai smūgiavo iš toli. FK Sūduva iškovojo pergalę minimaliu rezultatu 1-0.

### FK Jonava
2025 m. sausio mėn. tapo žinoma, kad sutartis su FK Sūduva nebuvo pratęsta, o futbolininkas persikėlė į FK Jonava. 2026 m. sausio 9 d. klubas pranešė kad žaidėjas išvyksta.

### FK Sveikata
2026 m. kovo mėn. prisijungė prie FK Sveikata klubo.

## Statistika
; A lygos statistika

Spalvų reikšmės: 
: Ekipa žaidė A lygoje;

## Rinktinės
Buvo kviečiamas į įvairaus amžiaus Lietuvos jaunimo rinktines. 2019 m. kovo mėn. sužaidė dvejas draugiškas rungtynes prieš baltarusius. Abi baigėsi nulinėmis lygiosiomis.

## Pasiekimai

## Išnašos

## Nuorodos
* alyga.lt svetainė
* fksuduva.lt
* SOCCERWAY
* SOFASCORE
* Transfermarkt
* lietuvosfutbolas.lt
* Globalsportsarchive
Jono Jablonskio sodyba-muziejus

**Jono Jablonskio sodyba-muziejus** – kalbininko, kritiko, vertėjo Jono Jablonskio (1860–1930), pasirinkusio Rygiškių Jono slapyvardį, tėviškė, esanti Šakių rajono savivaldybėje, Griškabūdžio seniūnijoje, Rygiškių kaime. „Jablonskynės“ sodyba su jame įsikūrusiu J. Jablonskio memorialiniu muziejumi pasiekiama iš Griškabūdžio miestelio pagal kelyje pastatytas rodykles (apie 3 km).

Sodyba yra nacionalinės reikšmės kultūros paminklas, 1993 m. įrašytas į Kultūros vertybių registrą. Zanavykų kraštui XIX a. būdingos sodybos statinių kompleksą formuoja išlikusi stuba (gyvenamasis namas) ir klėtis su prieklėčiu, kurie buvo pastatyti XIX a. 4-ame ketvirtyje (1976 m. perstatyti). Sodybą supa pasodinti lapuočiai medžiai: ąžuolai, klevai, uosiai ir liepos, telkšo kūdra. Kieme auga brandus ąžuolas, vadinamas Rygiškių Jono ąžuolu. Šalia stubos pastatytas koplytstulpis „Mūsų kraštiečiui rašytojui kunigui Antanui Tatarei atminti”. Sodyba įsikūrusi atviroje, lygioje vietovėje, supama dirbamų laukų.

Memorialiniame muziejuje eksponuojami kalbininko moksliniai darbai, šeimos, giminės nuotraukos, kita archyvinė medžiaga, taip pat skirta vietos žymiems iš šio krašto kilusiems žmonėms. Sodyboje rengiamos kaimo teatrų šventės, jaunųjų kanklininkų stovyklos, kiti renginiai.

## Istorija

J. Jablonskis gimė Kubilėlių kaime (netoli Kudirkos Naumiesčio). Sodyba buvo pačiame pasienyje, prie Šešupės. Dėl valdžios persekiojimų (tėvas padėdavo kontrabandininkams pereiti sieną) Jablonskiai persikėlė į Meištus prie Naumiesčio, o 1877 m., kai Jonui buvo 17 metų, – į Rygiškius prie Griškabūdžio. Tėvų sodyboje gyveno su pertraukomis 1877–1930 m. Čia jis buvo ilgiau apsistojęs 1885–1886 m., kai, baigęs Maskvos universitetą, negalėjo gauti darbo nei Lietuvoje, nei Rusijoje. Jis labai mėgo Rygiškius, iš šio kaimo žmonių sėmėsi gyvos kalbos pavyzdžių, kurie padėjo jo studijoms. Tėviškėje kalbininkas buvo retesnis svečias po 1890 m., kai vedė Konstanciją Sketerytę.

Suvalkiečių Jablonskių ūkis buvo vidutinio dydžio. Manoma, jog tuomet sodyboje stovėjo daugiau ūkinių pastatų, besirikiuojančių pagal keturias kiemo kraštines linijas: kluonas, tvartas, sandėliukas ir kt. Iš atsiminimų žinoma, jog sodyba visu perimetru buvo apsodinta medžiais.


Rygiškiai, Jablonskio klėtis.JPG|Sodybos klėtis
Rygiškiai, Jonas Jablonskis.JPG|J. Jablonskio bareljefas ant stubos sienos
Rygiškiai, Antanas Tatarė.JPG|Stogastulpis A. Tatarei kieme


## Šaltiniai

## Nuorodos

* J. Jablonskio gimtinėje ir tėviškėje apsilankius  *xxiamzius.lt* 2011/04/08
* Šakių rajono savivaldybė. Žymių žmonių sodybos  *sakiai.lt*
* Jonas Jablonskis augo zanavykų žemėje  *slaptai.lt*
Hidžra

**Hidžra** ( – ‘išsikėlimas’) – islamo pranašo Mahometo ir jo pasekėjų persikėlimas iš Mekos į Mediną. Vyko 622 m.

Mahometo islamo mokymo pradžioje jo pasekėjai buvo tik jo artimi draugai ir giminaičiai. Pirmieji islamą priėmė Mahometo žmona Chadidža, kalifai Abu Bakras ir Alijus. Plintant jo mokymui, Mahometas ir jo šalininkai susidūrė su priešiškai nusiteikusiais Mekos gyventojais, nenorėjusiais priimti Mahometo tikėjimo. Mahometą beveik visiškai atstūmė jo gentainiai kuraišitai, jam ir jo pasekėjams kilo fizinio susidorojimo grėsmė. 619 m. mirė Mahometą globojęs Abu Talibas. Galiausiai Mekos vadovai 11 vyrų įsakė nužudyti Mahometą.

Mahometą parėmė Jasribo (Medinos) gentys, tarp kurių atsirado nemažai jo pasekėjų. 622 m. gegužės mėn. Mahometas slapta paliko savo namus Mekoje ir persikėlė į jų miestą kartu su savo draugu ir uošviu Abu Bakru. Mahometo atvykimas į Mediną buvo šiltai sutiktas, vietos arabai pripažino jį vadu. Netrukus Mahometas subūrė pirmąją musulmonų bendruomenę. Jasribas pradėtas vadinti Medina – Pranašo miestu ().

Nuo hidžros datos (622 m. liepos 16 d.) pradėta skaičiuoti metus pagal musulmonų mėnulio kalendorių. Vakaruose musulmonų metus įprasta žymėti *anno hegira* (AH), t. y. hidžros metais.

## Šaltiniai
Laurence Olivier

**Lorensas Keris Olivjė** (, 1907 m. gegužės 22 d. Dorkingas, Vakarų Saseksas, Jungtinė Karalystė – 1989 m. liepos 11 d. Steningas, Vakarų Saseksas, Jungtinė Karalystė) – Jungtinės Karalystės teatro ir kino aktorius, režisierius, prodiuseris, vienas garsiausių XX a. aktorių.

## Biografija
Gimė 1907 m. gegužės 22 d. Dorkinge, Sario grafystėje, Anglijoje, kaimo dvasininko šeimoje. Sulaukęs 17-os įstojo į Centrinę kalbos ir dramos mokyklą Londone ir pradėjo vaidinti teatro „Birmingham Repertory Company“ scenoje, pradžioje čia atliko nedidelius vaidmenis, bet vėliau pradėjo vaidinti pagrindinius (nuo 1927 m. vaidino Hamletą). Žymiausi L. Olivjė filmai yra „Henris V“ (1944), „Hamletas“ (1948) ir „Ričardas III“ (1955). Iš viso L. Olivjė yra vaidinęs daugiau kaip 60-yje įvairaus žanro filmų. Teatre L. Olivjė daugiausia vaidino V. Šekspyro pjesėse (Hamletas, Romeo, Ričardas III). Lorensas Olivjė savo karjerą teatre baigė 1977 m. ir toliau vaidino kine. Aktorius Spenseris Treisis L. Olivjė vadino „geriausiu anglakalbiu aktoriumi.“

Buvo vedęs tris kartus: Džilę Esmond (1930–1940), Vivjeną Ly (1940–1960) ir Džoaną Plaurait (nuo 1961 m. iki mirties). Iš viso turėjo keturis vaikus. Paskutinius 22-ejus savo gyvenimo metus sirgo ir, sulaukęs 82-ejų, nuo inkstų nepakankamumo mirė 1989 m. liepos 11 d. savo namuose netoli Steningo Vakarų Sasekse. Buvo kremuotas, jo pelenai tų metų spalį per atminimo pamaldas palaidoti Vestminsterio abatijos Poetų kampelyje.

1984 m. Vest Endo teatro asociacijos apdovanojimas, įkurtas 1976 m., aktoriaus garbei buvo pavadintas jo vardu. Lorenso Olivjė apdovanojimas yra vienas prestižiškiausių teatro apdovanojimų pasaulyje.

## Nuorodos
* L. Olivjė filmografija
* L. Olivjė vaidmenys teatre
* L. Olivjė apdovanojimai ir nominacijos

## Išnašos
Vsevolodas Mejerholdas

**Vsevolodas Mejerholdas** (, 1874 m. vasario 9 d. – 1940 m. vasario 2 d.) – Rusijos teatro aktorius, režisierius, pedagogas.

## Biografija
Darė įtaką XX a. Europos teatrui, kinui, estradai, vaizduojamiesiems menams, S. Eizenšteino kūrybai (daugiausia atrakcionų montažo teoriją).

1939 m. dėl politinių motyvų įkalintas, 1940 m. sušaudytas. 1955 m. reabilituotas.

## Šaltiniai
Liubiničai

**Liubiničai** (, ) – agromiestelis šiaurės rytų Baltarusijoje, 26 km į rytus nuo Šklovo. Apylinkės centras.

## Istorija

XIX a. buvo kaimas, Horkų apskrities Liubiničų valsčiaus centras.

## Šaltiniai
Maslakai

**Maslakai** (, ) – agromiestelis šiaurės rytų Baltarusijoje, 20 km į vakarus nuo Horkų. Apylinkės centras.

## Istorija

XIX a. buvo kaimas ir dvaras, Horkų apskrities Maslakų valsčiaus centras.

## Šaltiniai
Bajeva

**Bajeva** (, ) – kaimas šiaurės rytų Baltarusijoje, 28 km į pietryčius nuo Dubrounos, prie pat sienos su Rusija.

## Istorija

XIX a. buvo miestelis, Horkų apskrities Bajevos valsčiaus centras.

## Šaltiniai
Ničyparavičai

**Ničyparavičai** (, ) – kaimas rytų Baltarusijoje, 32 km į pietryčius nuo Šklovo.

## Istorija

XIX a. buvo bažnytkaimis, Horkų apskrities Ničyparavičų valsčiaus centras.

## Šaltiniai
Ramanavos valsčius

**Ramanavos valsčius** yra buvęs:

* Minsko gubernijos Slucko apskrityje;
* Mogiliavo gubernijos Horkos apskrityje.